cyanic-selkie/wikianc huggingface dataset:
มงกุฎพระสันตะปาปา
การใช้
ฉะนั้นมงกุฎพระสันตะปาปาจึงเป็นสิ่งที่ใช้สวมเฉพาะในโอกาสการแห่ที่เป็นทางการ หรือในโอกาสที่ทรงประทับบน “บัลลังก์พระสันตะปาปา” (Sedia gestatoria) ที่ได้รับการแบบไปในขบวนแห่ ที่มาหยุดใช้ลงในสมัยของสมเด็จพระสันตะปาปายอห์น ปอลที่ 2 ทันที่ที่ทรงได้รับเลือกให้เป็นพระสันตะปาปา พระสันตะปาปาองค์ก่อนหน้านั้นก็ทรงตัดสินพระทัยที่จะไม่ใช้แต่ในที่สุดก็ทรงยอมเพื่อที่จะให้ประชาชนได้มองเห็นพระองค์ นอกจากโอกาสดังว่าแล้วก็อาจจะใช้ในโอกาสที่เป็นทางการต่างๆ และเมื่อทรงประทานพรเนื่องในโอกาสวันคริสต์มัสหรืออีสเตอร์จะระเบียงมหาวิหารนักบุญเปโตร ซึ่งเป็นวาระทางศาสนาสองวาระเท่านั้นที่จะทรงมงกุฎพระสันตะปาปา
พิธีราชาภิเษกพระสันตะปาปา
โอกาสที่สำคัญที่ในการใช้มงกุฎพระสันตะปาปาคือในพิธีราชาภิเษกที่ใช้เวลาหกชั่วโมง เมื่อสมเด็จพระสันตะปาปาองค์ใหม่จะได้รับการแห่บน “บัลลังก์พระสันตะปาปา” พร้อมด้วยข้าราชบริพารถือ “Flabellum” ที่ทำด้วยขนนกกระจอกเทศไปยังบริเวณที่ประกอบพิธี ที่ตามปกติแล้วจะเกิดขึ้นที่มหาวิหารนักบุญเปโตร
ชั่วขณะที่พระสันตะปาปาทรงสวมมงกุฎก็จะการอ่าน
สมเด็จพระสันตะปาปาปอลที่ 6 ทรงเลือกทำพิธีที่สั้นกว่า แต่พิธีก็เป็นเพียงสัญลักษณ์ของการยอมรับหน้าที่อย่างเป็นทางการ แต่อันที่จริงแล้วผู้ได้รับเลือกเป็นพระสันตะปาปาและบิชอปแห่งโรมก็จะถือตำแหน่งตั้งแต่เมื่อได้รับเลือกในการประชุมเลือกตั้งพระสันตะปาปาแล้ว พระสันตะปาปาสองพระองค์ต่อจากนั้น (ยอห์น ปอลที่ 1 และ ยอห์น ปอลที่ 2) ไม่ทรงมีพิธีราชาภิเษกเยี่ยงกษัตริย์ แต่ทรงเลือกพิธีการรับตำแหน่งแทนที่ ในปี ค.ศ. 2005 สมเด็จพระสันตะปาปาเบเนดิกต์ที่ 16 ทรงเลิกใช้มงกุฎพระสันตะปาปาบนตราอาร์มและทรงใช้หมวกสูงแทนที่
มงกุฎอัครบิดร
นักบวชโรมันคาทอลิกอีกเพียงคนเดียวเท่านั้นที่สามารถมีมงกุฎในตราอาร์มได้ คืออัครบิดรแห่งลิสบอน ซึ่งเป็นตำแหน่งที่ตั้งขึ้นเมื่อ ค.ศ. 1716 ที่ถือตำแหน่งโดยอาร์ชบิชอปแห่งลิสบอนตั้งแต่ ค.ศ. 1740 ความแตกต่างระหว่างตราอาร์มสองตรานี้คือ ตราอาร์มของพระสันตะปาปาจะมีมงกุฎและกุญแจนักบุญเปโตร
สุลต่านสุลัยมานผู้เกรียงไกร
ในคริสต์ศตวรรษที่ 16 สุลต่านสุลัยมานแห่งจักรวรรดิออตโตมันทรงว่าจ้างช่างฝีมือที่เวนิสให้ออกแบบมงกุฎสี่ชั้นตามแบบมงกุฏพระสันตะปาปาเพื่อที่จะทรงว่าพระองค์ทรงมีอำนาจเหนือพระสันตะปาปา มงกุฏลักษณะนี้ใช้สำหรับสุลต่านแห่งจักรวรรดิออตโตมัน แต่คงมิได้ทรงใช้สวม แต่ใช้วางไว้ข้างพระที่นั่งขณะที่ทรงรับผู้เข้าเฝ้าโดยเฉพาะราชทูต ยอดมงกุฎเป็นขนนกพู่ใหญ่
ไพ่ทาโรต์
ในสมัยกลางไพ่ทาโรต์จะมีอยู่ใบหนึ่งที่เป็นรูปสตรีสวมมงกุฎพระสันตะปาปาที่เรียกว่า “ลาพาเพสซา” (La Papessa) หรือ พระสันตะปาปาหญิง หรือ นักบวชสตรีสูงศักดิ์ ความหมายหรือสัญลักษณ์ของไพ่ใบนี้ไม่เป็นที่ทราบแน่นอน สตรีที่สวมมงกุฎบ้างก็กล่าวกันว่าเป็นพระสันตะปาปาหญิงโจน ที่ตามตำนานของยุคกลางและต่อมาโปรเตสแตนต์เชื่อกันว่าเป็นสตรีที่ปลอมตัวเป็นชายและได้รับเลือกให้เป็นพระสันตะปาปา ไพ่รูปนี้บางใบก็จะเป็นภาพเด็ก, บางใบเป็นภาพที่แสดงว่าถูกเปิดเผยว่าเป็นสตรีเมื่อให้กำเนิดแก่ทารกระหว่างการแห่, และอื่นๆ ไพ่ใบที่เป็นสตรีสวมมงกุฎพระสันตะปาปาเริ่มขึ้นระหว่างการปฏิรูปศาสนาฝ่ายโปรเตสแตนต์ เป็นภาพพระสันตะปาปาหญิงโจนและบุตร ซึ่งเป็นการพยายามของฝ่ายโปรเตสแตนต์ในการสร้างความเสื่อมเสียให้แก่สถาบันพระสันตะปาปาของโรมันคาทอลิก
แต่มงกุฎพระสันตะปาปาต่อมาหายไป ภาพพระสันตะปาปาหญิงก็สวมแต่เพียงมงกุฎสตรีของสมัยกลาง นอกจากนั้นก็ยังมีไพ่ที่เป็นรูปพระสันตะปาปาที่บางรูปก็สวมมงกุฎพระสันตะปาปา
นริลญา กุลมงคลเพชร
นริลญา กุลมงคลเพชร (เกิด 26 มีนาคม พ.ศ. 2543) ชื่อเล่น ญดา เป็นนักแสดง นักร้อง พิธีกรชาวไทย​ มีผลงานโดดเด่นสร้างชื่อจากซีรีส์เรื่อง เลิฟซิคเดอะซีรีส์ รักวุ่น วัยรุ่นแสบ ซีซัน 2 และ​ภาพยนตร์ ร่างทรง
ประวัติ
ญดาเป็นที่รู้จักจาก เลิฟซิคเดอะซีรีส์ รักวุ่น วัยรุ่นแสบ ซีซัน 2 จากนั้นมีผลงานมิวสิกวิดีโอ โฆษณา ละคร พิธีกร และเพลง โดยเป็นส่วนหนึ่งของสมาชิกวงเกลาโต (Gelato) ของโมโนมิวสิก รุ่นแรก จากนั้นรับบทเป็น “มิ้ง“ ในภาพยนตร์เรื่อง ร่างทรง เป็นภาพยนตร์ร่วมทุนไทย-เกาหลี กำกับโดยบรรจง ปิสัญธนะกูล จากค่ายจีดีเอช กับโชว์บอกซ์ของประเทศเกาหลีใต้ และบริษัทนอร์เทิร์นครอส เพื่อรับบทบาทในภาพยนตร์เรื่องนี้ เธอได้เพิ่มน้ำหนัก 4 กิโลกรัมก่อนจะต้องลดน้ำหนักลงอีก 10 กิโลกรัม โดยมีนักโภชนาการคอยดูแลเรื่องอาหาร จบการศึกษาระดับปริญญาตรี คณะนิเทศศาสตร์ มหาวิทยาลัยรังสิตต่อมาในปี​พ.ศ.2565​ได็เซ็นสัญญา​เข้ามาเป็นนักแสดงนิวเจน​ ช่อง3​ เปิดตัวละครเรื่องแรกในบทบาทนางเอกในซีรีย์ชุด​ ดวงใจเทวพรหม​ ตอน​ ขวัญฤทัย​ ซึ่งเป็นภาคต่อของ​ซีรี่ย์​ สุภาพบุรุษจุฑาเทพ​ และนางเอกอีกหนึ่งเรื่องในละครกรงดอกสร้อย
ละครโทรทัศน์
ผลงานในฐานะนักแสดงอิสระ
ผลงานในฐานะนักแสดงสถานีวิทยุโทรทัศน์ไทยทีวีสีช่อง 3
เดมี โลวาโต
เดเมเทรีย เดวอน "เดมี" โลวาโต (Demetria Devonne "Demi" Lovato; เกิด 20 สิงหาคม พ.ศ. 2535) เป็นนักร้อง, นักแต่งเพลง และนักแสดงชาวอเมริกัน ผลงานที่โดดเด่นของเธอคือ ภาพยนตร์ทางช่องดิสนีย์แชนแนลเรื่อง แคมป์ร็อก สาวใสหัวใจร็อก รวมไปถึงภาค 2 ซึ่งแสดงร่วมกับโจนาสบราเทอร์ส นอกจากนี้เธอยังเป็นนักแสดงภาพยนตร์ชุดของดิสนีย์แชนแนลเรื่อง ซอนนี่ จิ๊จ๊ะจะเป็นดาว
นอกจากผลงานทางด้านการแสดง เดมียังออกอัลบั้มเดี่ยวอัลบั้มแรกของเธอในชื่อ Don't Forget ออกวางจำหน่ายเมื่อวันที่ 23 กันยายน พ.ศ. 2551 โดยเปิดตัวที่อันดับ 2 ในชาร์ตบิลบอร์ด หลังจากนั้นใน พ.ศ. 2552 เธอได้ทำอัลบั้มที่สองที่ชื่อว่า Here We Go Again ซึ่งอัลบั้มนี้สามารถเปิดตัวถึงอันดับ 1 ในชาร์ตบิลบอร์ด มียอดขายมากกว่า 108,000 แผ่นในสัปดาห์แรก หลังจากนั้นใน พ.ศ. 2554 เธอได้ออกอัลบั้มที่สามออกมาชื่อว่า Unbroken ซึ่งถูกวางจำหน่ายในวันที่ 20 กันยายน พ.ศ. 2554 ใน พ.ศ. 2556 เธอได้ออกอัลบั้มที่สี่ออกมาชื่อว่า Demi ซึ่งอัลบั้มนี้เปิดตัวอันดับ 3 ในชาร์ต บิลบอร์ด ด้วยยอดขายกว่า 110,000 แผ่นและยอดขายรวมกว่า 1 ล้านแผ่นทั่วโลก และเมื่อนับจากการเริ่มผลงานเพลงอย่างเป็นทางการของเดมี่เมื่อ พ.ศ. 2550 จนถึงวันที่ 30 มิถุนายน พ.ศ. 2560 เธอมียอดขายอัลบั้มรวม 4 ล้านแผ่น (เฉพาะอัลบั้มเดี่ยว) และยอดขายซิงเกิ้ล 28 ล้านซิงเกิลทั่วโลก
ชีวิตและครอบครัว
เดมี โลวาโต เกิดวันที่ 20 สิงหาคม พ.ศ. 2535 ในเมืองแอลบูเคอร์คี รัฐนิวเม็กซิโก สหรัฐ เป็นชาวอเมริกันที่มีบรรพบุรุษเป็นชาวเม็กซิโก ไอริช และอิตาลี เดมี โลวาโต มีพี่น้องจำนวน 3 คน มีพี่สาวแท้ 1 คน ชื่อว่า แดลลัส นอกจากนี้เธอยังมีน้องสาวอีกคน จากพ่อใหม่และแม่ของเธอ หลังจากที่พ่อแม่แยกทางกัน ที่ชื่อว่า เมดิสัน ซึ่งเป็นนักแสดงเช่นเดียวกับเธอ
พ่อกับแม่ของเดมีนั้น แยกทางกันตั้งแต่เดมียังเด็ก ทำให้เธอต้องย้ายที่อยู่อาศัยไปกับแม่และพ่อเลี้ยงที่แดลลัส รัฐเท็กซัส ทำให้เธอได้พบกับ เซเลนา โกเมซ และเป็นเพื่อนสนิทกันตั้งแต่เวลานั้นเป็นต้นมา เธอเริ่มต้นงานแสดงของเธอในภาพยนตร์ชุดทางโทรทัศน์เด็ก เรื่อง Barney & Friends โดยแสดงเป็น Angela เมื่ออายุ 7 ปี เธอเริ่มเล่นเปียโนเมื่ออายุ 7 ปี และ กีตาร์เมื่ออายุ 10 ปี พร้อมกับเรียนการเต้นและการแสดงด้วย
เธอเคยเข้ารับการรักษาตัวที่สถานบำบัดในช่วง พ.ศ. 2553 จากเรื่องความเครียดที่สะสมจากโรงเรียน เรื่องงาน และปัญหาทางด้านการกินอาหารไม่ปกติ (Anorexia) ปัญหาการเสพยา รวมถึงอาการโรคอารมณ์สองขั้ว เนื่องจากการที่ถูกรังแกที่โรงเรียนและถูกกดดันจากสังคมว่าเธอนั้นอ้วน จนทำให้เธอต้องกดดันตัวเองในเรื่องการกิน โดนการกินแล้วล้วงคอ จนทำให้อาการแย่ลงเรื่อย ๆ และทำให้ต้องยกเลิกงานทั้งหมดกะทันหันเพื่อรับการรักษาตัว และออกจากการรักษาตัวใน พ.ศ. 2554
ภายหลังเมื่ออกจากการรักษาตัวแล้ว เธอได้เข้าร่วมเป็นทูตตราสินค้าโดยทำหน้าที่เป็นทูตและนักพูด ของโครงการ PACER ซึ่งเป็นโครงการต่อต้านการรังแกในโรงเรียน Anti-Bullying ในสหรัฐ และยังร่วมโครงการทางด้านสิ่งแวดล้อม Disney's Friends for Change รวมถึงกิจกรรมการกุศล Free the Children และ We Day ของแคนาดา
ที่ข้อมือทั้งสองข้างของเธอนั้นมีรอยสัก เขียนว่า Stay Strong ซึ่งเธอได้สักไว้หลังจากออกจากการรักษาตัว ซึ่งเธอสักเพื่อให้แฟนคลับของเธอรู้ว่า เธอนั้นเข้มแข็งและมีวันนี้ได้เพราะมีแฟนคลับที่คอยให้กำลังใจเธอเสมอมา
ไดโด
ไดโด (大同 (Daidō)) เป็น ศักราชของญี่ปุ่น หลังจากปี เอ็นเรียกุ และก่อนปี โคนิง ช่วงเวลานี้กินเวลาตั้งแต่พฤษภาคม ปี ค.ศ. 806 ถึงกันยายน ปี ค.ศ. 810 จักรพรรดิผู้ครองราชย์คือ จักรพรรดิเฮเซ (平城天皇) และ จักรพรรดิซางะ (嵯峨天皇)
คอร์เกิม
คอร์เกิม (Gorinchem หรือ Gorkum) เป็นนครและเทศบาลทางทิศตะวันตกของประเทศเนเธอร์แลนด์ ในจังหวัดเซาท์ฮอลแลนด์ เทศบาลมีพื้นที่ 21.93 ตารางกิโลเมตร และพื้นที่น้ำ 3.01 ตารางกิโลเมตร เมืองมีประชากร 0 คนใน ค.ศ.
วัดบูรพาราม (อำเภอเมืองสุรินทร์)
วัดบูรพาราม เป็นพระอารามหลวงเฉลิมพระเกียรติ ชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลในเมือง อำเภอเมืองสุรินทร์ จังหวัดสุรินทร์ ปัจจุบันมี พระเทพวชิรญาณโสภณ (เยื้อน ขนฺติพโล) เป็นรักษาการเจ้าอาวาส
วัดบูรพารามตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อ พ.ศ. 2480 สร้างโดยพระยาสุรินทร์ภักดีศรีณรงค์จางวาง (เชียงปุม) เจ้าเมืองสุรินทร์คนแรก ร่วมมือกันสร้างกับชาวบ้านเมื่อประมาณ พ.ศ. 2300–2330 ตั้งชื่อวัดว่า วัดบูรพ์ แรกเริ่มสังกัดมหานิกาย แต่ต่อมาเมื่อพ.ศ. 2476 สมเด็จพระมหาวีรวงศ์ (อ้วน ติสฺโส) ดำรงตำแหน่งเจ้าคณะมณฑลนครราชสีมา ได้อนุมัติให้วัดบูรพ์เป็นวัดในสังกัดคณะธรรมยุตรวมถึงได้นิมนต์พระราชวุฒาจารย์ (ดูลย์ อตุโล) ให้มาดำรงตำแหน่งเจ้าอาวาสและร่วมเป็นคณะพระสังฆาธิการ วัดบูรพารามได้รับสถาปนาเป็นพระอารามหลวงชั้นตรี ตั้งแต่วันที่ 1 กุมภาพันธ์ พ.ศ. 2520
ปูชนียวัตถุที่สำคัญ คือ หลวงพ่อพระชีว์ (หลวงพ่อประจี) พระพุทธรูปศักดิ์สิทธิ์คู่บ้านคู่เมืองของสุรินทร์ เป็นพระพุทธรูปปางมารวิชัย หน้าตักกว้าง 4 ศอก ปั้นด้วยเนื้อดินเผาอัดแน่น มีพุทธลักษณะคล้ายศิลปะแบบขอม ไม่ปรากฏหลักฐานว่าสร้างขึ้นเมื่อใด แต่สันนิษฐานว่าสร้างขึ้นมาพร้อมกับวัดบูรพาราม พระพุทธรูปประดิษฐานอยู่ในมณฑปจัตุรมุข
สปิลเลอร์
สปิลเลอร์ (Spiller) เป็นดีเจชาวอิตาลี มีเพลงฮิต "Groovejet (If This Ain't Love)" ขึ้นอันดับ 1 ใน สหราชอาณาจักร และ อิตาลี และ เคยถ่ายทำมิวสิควิดีโอในกรุงเทพ รวมกัน นักร้องชาวอังกฤษที่ชื่อ Sophie Ellis-Bextor
จริยธรรม
จริยธรรม (Ethics) หรือ ปรัชญาคุณธรรม(moral philosophy) เป็นสาขาหนึ่ง ของปรัชญาที่ "ประกอบด้วยการจัดระบบ, ปกป้อง และแนะนำแนวคิดของการกระทำที่ถูกหรือผิด" ในมุมมองของจริยศาสตร์ ควบคู่ไปกับสุนทรียศาสตร์ ศึกษาและอยู่กับประเด็นของคุณค่า (value) จึงรวมกันเกิดเป็นสาขาการศึกษาใหม่ที่เรียกว่า สมุฏฐานวิทยาทางปรัชญา
สามสาขาหลักที่ได้รับการยอมรับในจริยศาสตร์ในปัจจุบันได้แก่:
เคาะลีฟะฮ์ บิน ซายิด อัลนะฮ์ยาน
เคาะลีฟะฮ์ บิน ซายิด บิน สุลฏอน อัลนะฮ์ยาน (خليفة بن زايد بن سلطان آل نهيان; Khalifa bin Zayed Al Nahyan) หรือ เชคเคาะลีฟะฮ์ หรือ เชคนะฮ์ยาน ประธานาธิบดีพระองค์ที่สองแห่งสหรัฐอาหรับเอมิเรตส์และทรงเป็นเจ้าผู้ครองนครอาบูดาบี สืบราชสมบัติต่อจากเชคซายิด บิน สุลฏอน อัลนะฮ์ยาน ผู้เป็นพระราชบิดา
เชคเคาะลีฟะฮ์ประสูติเมื่อวันที่ 25 มกราคม ค.ศ.1948 ที่อัลไอน์ รัฐพักรบ ทรงเคยดำรงตำแหน่งรองนายกรัฐมนตรีสหรัฐอาหรับเอมิเรตส์ตั้งแต่ได้รับเอกราชจากสหราชอาณาจักร และก่อตั้งประเทศเมื่อ พ.ศ. 2514 และดำรงตำแหน่งรองผู้บัญชาการทหารสูงสุด ตั้งแต่ พ.ศ. 2519 ก่อนจะมารับตำแหน่งประธานาธิบดีสืบต่อจากพระราชบิดาที่สิ้นพระชนม์เมื่อ พ.ศ. 2547
แล็ก
ในเกมออนไลน์ แล็ก (Lag) คือ ความล่าช้าที่เห็นได้ชัดระหว่างการเครื่องไหวของผู้เล่นและการตอบสนองของเซิร์ฟเวอร์ในวิดีโอเกม ถึงแม้ว่าแล็กอาจจะมีสาเหตุมาจากความล่าช้าที่สูง มันอาจจะเกิดขึ้นเนื่องมาจากพลังงานประมวลผลไม่เพียงพอทั้งในเซิร์ฟเวอร์ (ที่อาจประมวลผลเหตุการณ์ตามเวลา) หรือในไคลเอนต์ (Client) (หน้าจอแล็ก) หน้าจอแล็ก (Screen-lag) ก็สามารถเกิดขึ้นในเกมผู้เล่นคนเดียวได้เช่นกัน
พระเจ้าอู๋ฟูไช
พระเจ้าอู๋ฟูไช กษัตริย์องค์สุดท้ายแห่ง แคว้นอู๋ ครองสิริราชสมบัติระหว่าง 495 ปีก่อนคริสตกาล — 473 ปีก่อนคริสตกาลโดยการสวรรคตของพระองค์เป็นการสิ้นสุด ยุควสันตสารท
สุดา ชื่นบาน
สุดา ชื่นบาน (เกิด 16 กุมภาพันธ์พ.ศ. 2488) ชื่อเล่น เม้า เป็นนักร้องและนักแสดงหญิงชาวไทย มีผลงานยาวนานหลายสิบปีทั้งในประเทศจนถึงเวทีนานาชาติ มีเพลงยอดนิยมคือ "เพลงสุดท้าย" ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (ดนตรีไทยสากล - ขับร้อง) ประจำปี พ.ศ. 2563
ประวัติ
เริ่มแววทางการแสดงตั้งแต่วัยเยาว์ ได้ฝึกนาฏศิลป์และเข้าประกวดรำไทย ในรายการ "แมวมอง" ทางสถานีวิทยุ ท.ท.ท. จัดโดย สอาด เปี่ยมพงษ์สานต์ พ.ศ. 2498 ได้แสดงละครรำเป็นประจำทางสถานีโทรทัศน์ช่อง 4 บางขุนพรหม ยุคแรกเริ่ม จบการศึกษาจากโรงเรียนสตรีสันติราษฎร์บำรุง รุ่น พ.ศ. 2505 เป็นนักร้องของวงดนตรีช้างแดง ประชันคู่กับวงดนตรีพยงค์ มุกดา บนเวทีโรงภาพยนตร์รอบปฐมทัศน์
มีชื่อเสียงจากการร้องเพลงประกอบภาพยนตร์ อาทิเพลง "ชีวิตบัดซบ" และอีกหลายเพลงของ เสกสรร สอนอิ่มสาตร์
สุดา ชื่นบาน ได้บันทึกแผ่นเสียงเพลงแรกคือเพลง "ตัวต่อตัว" เพลงประกอบภาพยนตร์ไทยเรื่อง ตัวต่อตัว พ.ศ. 2509 หลังจากนั้นได้บันทึกแผ่นเสียงในเพลงพื้นเมืองแก้กับ หม่อมราชวงศ์ถนัดศรี สวัสดิวัตน์ จากการชักจูงของ สง่า อารัมภีร จนเป็นอัลบั้มแรกที่ฮิตติดอันดับทุกสถานีวิทยุ ด้วยความสามารถเธอเป็นนักร้องพิเศษที่ตีโจทย์แตกในการร้องเพลงที่ได้อารมณ์อย่างเช่น "เพลงสุดท้าย" ที่ได้รับความนิยมสูงสุดมาจนถึงปัจจุบัน
มีการแสดงสดตลอดช่วงเวลาการเป็นศิลปินนักร้อง โดยเฉพาะคอนเสิร์ตประจำปีอย่างคอนเสิร์ต เม้า-แดง ร่วมกับ แดง ฉันทนา กิติยพันธ์ นอกจากนี้ยังมีผลงานการแสดงทั้งละคร ภาพยนตร์ ซีรีส์ โฆษณา ละครเวที เป็นพิธีกรรายการมิวสิคสแควร์
ในปี 2563 ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (ดนตรีไทยสากล - ขับร้อง)
แผ่นเสียง
ฯลฯ
คอนเสิร์ต
ฯลฯ
ปัจจุบันมีงานแสดงรับเชิญต่างๆ อย่างต่อเนื่อง ทั่วทุกภาคของเมืองไทย
พัดชาพลอย เรือนดาหลวง
พัดชาพลอย เรือนดาหลวง (Patcha Patchaploy Rueandaluang) เป็นนางงามผู้ชนะ มิสแกรนด์นครศรีธรรมราช 2020 และเข้าร่วมการประกวด มิสแกรนด์ไทยแลนด์ 2020 ได้รองอันดับ 2 นอกจากนั้นยังได้รับตำแหน่งชนะเลิศขวัญใจเชียงรายจากการประกวดรอบขวัญใจเชียงราย นางงามหน้าสวย และได้รับตำแหน่งมิสแกรนด์ไรส์ซิงสตาร์ในปี 2020 จากการประกวดมิสแกรนด์ไทยแลนด์ 2020 จึงได้เซ็นสัญญาเป็นนักแสดงในสังกัดช่องวัน  และเคยมีผลงานการประกวดระดับเวทีใหญ่ ชนะเลิศ เฟซออฟเอเชียไฟนอลในปี 2016 ที่ประเทศเกาหลีใต้
ประวัติ
พัดชาเกิดเมื่อวันที่ 09 กันยายน 2538 ที่จังหวัด สิงห์บุรี จบการศึกษา คณะนิเทศศาสตร์ มหาวิทยาลัยนอร์ทกรุงเทพ
มิเนเร่ สาววิ้ง หนุ่มว้าว ปี 2 2015
พัดชาพลอย ได้สมัครเข้าร่วมการประกวดมิเนเร่ สาววิ้ง หนุ่มว้าว ปี 2 ทั้งนี้ ณวัสน์ ภู่พันธัชสีห์ ชนะเลิศฝ่ายชาย (มิเนเร่หนุ่มว้าว) และพัดชาพลอย เรือนดาหลวง ผู้ชนะเลิศฝ่ายหญิง (มิเนเร่สาววิ้ง)
ไทยซุปเปอร์โมเดลคอนเทสต์ 2015
พัดชาพลอย ได้ผ่านเข้ารอบ 20 คนสุดท้าย ไทยซุปเปอร์โมเดลคอนเทสต์ 2015
ช่อง 8 เอเชียนิวสตาร์โมเดลคอนเทสต์เฟสออฟไทยแลนด์ 2016
ในปีนี้มีตัวแทนจากประเทศไทย 6 คน ที่ผ่านการคัดเลือกจากเวที CH8 Asia New Star Model Contest Face of Thailand 2016 ( ช่อง 8 เอเชีย นิวสตาร์ โมเดล คอนเทสต์ เฟส ออฟ ไทยแลนด์ 2016 ) ทั้งนี้ หนุ่มโอห์ม ฐิติวัฒน์ ฤทธิ์ประเสริฐ ผู้ชนะเลิศฝ่ายชายตัวแทนประเทศไทย และพัดชา พัดชาพลอย เรือนดาหลวง ผู้ชนะเลิศฝ่ายหญิงตัวแทนประเทศไทย และผู้เข้าร่วมประกวดอีก 4 ท่าน อาทิ ปัญญภัทร รัตนสินสมบูรณ์, บดินทร์ ฤกษ์วุฒิพงษ์, พลอยพรรณ ทับทิมหล้า, พัทธ์ธนนันท์ จิตรงามวงศ์ ได้เดินทางไปเข้าค่ายร่วมฝึกกับเหล่าตัวแทนนายแบบ นางแบบ ในการประกวด Asia new star model contest face of Asia (Asia Model Festival) 2016 (เอเชียนิวสตาร์โมเดลคอนเทสต์เฟสออฟเอเชีย (เอเชียโมเดลเฟสติเวอร์) 2016) จาก 25 ประเทศ ทั่วเอเชีย
เอเชียนิวสตาร์โมเดลคอนเทสต์เฟสออฟเอเชีย (เอเชียโมเดลเฟสติเวอร์) 2016
พัดชาพลอย ได้เข้าร่วมการประกวดสุดยอดนายแบบนางแบบระดับเอเชีย และได้รับตำแหน่งชนะเลิศ เฟสออฟเอเชีย 2016
มิสมอเตอร์โชว์ 2016
พัดชาพลอย ได้เข้าร่วมการประกวดมิสมอเตอร์โชว์ 2016 ครั้งที่ 21 และได้รับตำแหน่งรองชนะเลิศอันดับ 4
มิสยันฮีพรีเซ็นเตอร์ 2018
พัดชาพลอย ได้เข้าร่วมการประกวดมิสยันฮีพรีเซ็นเตอร์ 2018 และสามารถผู้เข้ารอบ 50 คนสุดท้าย (รอบสอง)
มิสโมบายไทยแลนด์ 2018
พัดชาพลอย ได้เข้าร่วมการประกวดมิสโมบายไทยแลนด์ 2018 และได้รับตำแหน่งรองชนะเลิศอันดับ 1
อีซูซุ เลดี้ 2019
พัดชาพลอย ได้เข้าร่วมการแข่งขันอีซูซุ เลดี้ ปี 2019 และสามารถเข้ารอบ ติด 1 ใน 10 คนสุดท้าย อีซูซุ เลดี้ แอมบาสซาเดอร์
แรบบิท เกิร์ลส์ คอนเทสต์ 2020
พัดชาพลอย ได้เข้าร่วมการประกวดแรบบิท เกิร์ลส์ คอนเทสต์ 2020 และสามารถเข้ารอบ 10 คนสุดท้ายได้สำเร็จ ได้รับรางวัลพิเศษขวัญใจช่างภาพ บาย นิคอน
มิสแกรนด์ภูเก็ต 2020
พัดชาพลอย ได้สมัครเข้าร่วมการประกวดมิสแกรนด์ภูเก็ต 2020 ได้รับตำแหน่งรองชนะเลิศอันดับ 1 และรางวัล Smart Lady
มิสแกรนด์นครศรีธรรมราช 2020
พัดชาพลอย ได้สมัครเข้าร่วมการประกวดมิสแกรนด์นครศรีธรรมราช 2020 และชนะการประกวด ได้เป็นตัวแทนจังหวัดนครศรีธรรมราชเพื่อเข้าร่วมประกวดมิสแกรนด์ไทยแลนด์ 2020
มิสแกรนด์ไทยแลนด์ 2020
พัดชาพลอย มิสแกรนด์นครศรีธรรมราช 2020 ได้รับตำแหน่ง รองชนะเลิศอันดับที่ 2 และอีก 3 รางวัลใหญ่ มิสแกรนด์ขวัญใจเชียงราย มิสแกรนด์ไรซิ่งสตาร์ นางงามหน้าสวย (Miss Grand Thailand 2020) และจะได้เป็นตัวแทนประเทศ เพื่อเข้าร่วมการประกวดในเวทีมิสทัวริซึมอินเตอร์เนชันแนล 2020 ในรูปแบบออนไลน์
มิสทัวริซึมอินเตอร์เนชันแนล 2020
พัดชาพลอย จะเป็นตัวแทนประเทศไทยในการเข้าร่วมประกวด มิสทัวริซึมอินเตอร์เนชันแนล 2020 ผ่านระบบออนไลน์ ที่ประเทศมาเลเซีย และได้รับตำแหน่งรองชนะเลิศอันดับ 1 มิสทัวริซึมอินเตอร์เนชันแนล 2020 (มิสทัวริซึมควีนออฟเดอะเยียร์อินเตอร์เนชันแนล 2020) มาครองได้สำเร็จ
งานประกาศผลรางวัลออสการ์ ครั้งที่ 94
งานประกาศผลรางวัลออสการ์ ครั้งที่ 94 (94th Academy Awards) เป็นงานประกาศผลรางวัลด้านภาพยนตร์ จัดขึ้นโดยสถาบันศิลปะและวิชาการทางภาพยนตร์ (Academy of Motion Picture Arts and Sciences) เพื่อเป็นเกียรติแก่ภาพยนตร์ที่ออกฉายระหว่างวันที่ 1 มีนาคม พ.ศ. 2564 ถึง 31 ธันวาคม พ.ศ. 2564 มีกำหนดจัดขึ้นที่โรงภาพยนตร์ดอลบีเธียเตอร์, ลอสแอนเจลิส, รัฐแคลิฟอร์เนีย, สหรัฐอเมริกา ในคืนวันอาทิตย์ที่ 27 มีนาคม พ.ศ. 2565 (ตามเวลาท้องถิ่น) ตรงกับเช้าวันจันทร์ที่ 28 มีนาคม พ.ศ. 2565 (ตามเวลาประเทศไทย) โดยนับเป็นครั้งแรกตั้งแต่ งานประกาศผลรางวัลออสการ์ ครั้งที่ 83 ที่มีพิธีกรในงานมากกว่าหนึ่งคน
ภาพยนตร์เรื่อง โคด้า หัวใจไม่ไร้เสียง กลายเป็นภาพยนตร์จากบริการสตรีมมิงเรื่องแรกที่ชนะสาขาภาพยนตร์ยอดเยี่ยม และยังชนะเพิ่มเติมอีก 2 รางวัล ได้แก่ สาขานักแสดงสมทบชายยอดเยี่ยม และสาขาบทภาพยนตร์ดัดแปลงยอดเยี่ยม นอกจากนี้ ภาพยนตร์เรื่อง ดูน ยังชนะรางวัลไปได้มากที่สุดถึง 6 รางวัล ในขณะที่ ดิ อายส์ ออฟ แทมมี เฟย์ ชนะไป 2 รางวัล ส่วนภาพยนตร์เรื่องอื่น ๆ เช่น อำนาจบาดเลือดแค้น, คิง ริชาร์ด, เวสต์ ไซด์ สตอรี่, สุดทางรัก, เมืองเวทมนตร์คนมหัศจรรย์, เบลฟาสต์, 007 พยัคฆ์ร้ายฝ่าเวลามรณะ, ครูเอลล่า, เดอะ ลอง กูดบาย, เดอะ ควีน ออฟ บาสเกตบอล, ซัมเมอร์ ออฟ โซล (...ออร์, เว็น เดอะ เรโวลูชัน คูท น็อท บี เทเลไวส์) และ เดอะ วินด์ชีลด์ ไวเปอร์ ชนะเรื่องละ 1 รางวัล
นอกจากนี้ ได้เกิดเหตุทำร้ายร่างกายกันภายในงาน หลังจาก วิลล์ สมิธ ได้ขึ้นไปบนเวที และตบหน้า คริส ร็อก ต่อหน้าผู้ชมทั้งงาน เนื่องจากคริสได้แสดงมุกล้อเลียน เจดา พิงคิตต์ สมิธ ซึ่งสร้างความไม่พอใจให้ทั้งวิลล์ และเจดาเป็นอย่างมาก ภายหลังเหตุการณ์นี้ได้กลายเป็นที่พูดถึงในวงกว้าง และกลบเหตุการณ์สำคัญที่เหลือของงานทั้งหมดในแง่ของการรายงานข่าว
ผู้ชนะรางวัล และผู้ได้รับการเสนอชื่อเข้าชิงรางวัล
ภาพยนตร์เรื่อง โคด้า หัวใจไม่ไร้เสียง ชนะรางวัลออสการ์ 3 สาขา รวมถึงสาขาภาพยนตร์ยอดเยี่ยม กลายเป็นภาพยนตร์จากบริการสตรีมมิงเรื่องแรก, ภาพยนตร์เปิดตัวในเทศกาลภาพยนตร์ซันแดนซ์เรื่องแรก และภาพยนตร์ที่มีผู้บกพร่องทางการได้ยินแสดงนำเรื่องแรกที่ชนะสาขานี้ ทรอย คอตเซอร์ ยังกลายเป็นนักแสดงชายที่บกพร่องทางการได้ยินคนแรก และเป็นนักแสดงคนที่สองต่อจากมาร์ลี แมตลิน ที่ชนะรางวัลออสการ์ ซึ่งรับบทเป็นภรรยาของเขาเองภายในเรื่อง
นอกจากนี้ อาเรียนา เดโบซ ยังชนะในสาขานักแสดงสมทบหญิงยอดเยี่ยม จากการรับบท "อนิตา" ในภาพยนตร์รีเมค เวสต์ ไซด์ สตอรี่ ฉบับปี ค.ศ. 1961 ทำให้เธอ และรีตา มอเรโน กลายเป็นผู้ชนะรางวัลออสการ์จากการแสดงในบทบาทเดียวกัน และทำให้บทบาท "อนิตา" กลายเป็นบทบาททางการแสดงที่สามที่สามารถชนะรางวัลออสการ์ได้จากภาพยนตร์คนละเรื่อง ซึ่งแสดงโดยนักแสดงคนละคนกัน ต่อจากบทบาท ดอน วีโต คอร์เลโอเน ของมาร์ลอน แบรนโด กับ โรเบิร์ต เดอ นีโร และบทบาท โจ๊กเกอร์ ของฮีธ เลดเจอร์ กับ วาคีน ฟินิกซ์
ภาพยนตร์เรื่อง ดูน สามารถชนะได้มากที่สุดถึง 6 รางวัล ภาพยนตร์เรื่องอื่น ๆ ได้แก่ ดิ อายส์ ออฟ แทมมี เฟย์ ชนะไป 2 รางวัล ส่วนภาพยนตร์เรื่อง อำนาจบาดเลือดแค้น, คิง ริชาร์ด, เวสต์ ไซด์ สตอรี่, สุดทางรัก, เมืองเวทมนตร์คนมหัศจรรย์, เบลฟาสต์, 007 พยัคฆ์ร้ายฝ่าเวลามรณะ, ครูเอลล่า, เดอะ ลอง กูดบาย, เดอะ ควีน ออฟ บาสเกตบอล, ซัมเมอร์ ออฟ โซล (...ออร์, เว็น เดอะ เรโวลูชัน คูท น็อท บี เทเลไวส์) และ เดอะ วินด์ชีลด์ ไวเปอร์ ชนะเรื่องละ 1 รางวัล
รางวัลออสการ์
ผู้ชนะรางวัลจะอยู่ในลำดับแรก เป็นตัวหนา และมีกริชคู่ (‡)
รางวัลออสการ์เกียรติยศ
สถาบันศิลปะและวิชาการทางภาพยนตร์ (Academy of Motion Picture Arts and Sciences) จัดงานมอบรางวัลออสการ์เกียรติยศ ครั้งที่ 12 เมื่อวันที่ 25 มีนาคม ค.ศ. 2022 โดยมอบให้แก่
รายละเอียดการจัดงาน
เนื่องจากผลกระทบจากการระบาดของโควิด-19 ในวงการภาพยนตร์ เกณฑ์พิจารณาคุณสมบัติของภาพยนตร์ที่ได้รับการยืดหยุ่นจากงานประกาศผลรางวัลออสการ์ ครั้งที่ 93 จะยังคงมีผลบังคับใช้ต่อไป เช่น ภาพยนตร์ที่ออกฉายผ่านบริการสตรีมมิงแบบสมัครสมาชิก หรือบริการวีดิทัศน์ตามคำขอ และการฉายในโรงภาพยนตร์ที่ได้รับอนุญาตให้เกิดขึ้นได้ในเมืองอื่น ๆ นอกเหนือจากลอสแอนเจลิส ทั้งนี้ กรอบกำหนดระยะเวลาการฉายของภาพยนตร์เรื่องต่าง ๆ ที่จะเสนอชื่อเข้าชิงรางวัล พิจารณาตั้งแต่วันที่ 1 มีนาคม จนถึง 31 ธันวาคม พ.ศ. 2564 เท่านั้น
การลงคะแนนคัดเลือกผู้ได้รับการเสนอชื่อเข้าชิงรางวัล จะสิ้นสุดในวันที่ 1 กุมภาพันธ์ พ.ศ. 2565 ส่วนการประกาศรายชื่อผู้เช้าชิงรางวัลในแต่ละสาขา จัดขึ้นวันที่ 8 กุมภาพันธ์ พ.ศ. 2565 โดยพิธีกร เทรซี เอลลิส รอสส์ และเลสลี่ จอร์แดน และงานประกาศผลรางวัล มีกำหนดจัดในวันที่ 27 มีนาคม พ.ศ. 2565 ณ โรงภาพยนตร์ดอลบีเธียเตอร์ มีรายงานว่าการเลือกกำหนดจัดงานในวันดังกล่าว สาเหตุเพื่อไม่ให้ชนกับโอลิมปิกฤดูหนาว 2022 ที่ปักกิ่ง (ซึ่งเริ่มตั้งแต่วันที่ 4 – 20 กุมภาพันธ์ พ.ศ. 2565) และงานซูเปอร์โบวล์ (ซึ่งมีกำหนดการจัดงานวันที่ 13 กุมภาพันธ์ พ.ศ. 2565)
เมื่อเดือนเมษายน พ.ศ. 2564 อคาเดมีระบุว่าพิจารณาขยายจำนวนผู้ถูกเสนอชื่อเข้าชิงรางวัลออสการ์ สาขาภาพยนตร์ยอดเยี่ยม ในงานประกาศผลรางวัลออสการ์ ครั้งที่ 94 เป็น 10 เรื่อง นับเป็นครั้งแรกตั้งแต่งานประกาศผลรางวัลออสการ์ ครั้งที่ 84 เป็นต้นมา โดยอิงผลจากการลงคะแนนเสียงของสมาชิกเป็นหลัก นอกจากนี้ มีการปรับเกณฑ์พิจารณาในสาขาดนตรีประกอบภาพยนตร์ยอดเยี่ยม คือการปรับลดสัดส่วนของดนตรีประกอบที่สร้างขึ้นมาใหม่จาก 60% ของภาพยนตร์ทั้งเรื่อง เป็น 35% เช่นเดิม, เกณฑ์พิจารณาผู้ถูกเสนอชื่อเข้าชิงในสาขาเพลงนำภาพยนตร์ยอดเยี่ยม จะต้องมีเพลงนำในภาพยนตร์ไม่ต่ำกว่า 5 เพลงต่อเรื่อง, ขยายจำนวนภาพยนตร์สำหรับพิจารณาในรอบลงคะแนนคัดเลือก สาขาออกแบบเสียงยอดเยี่ยม เป็น 10 เรื่อง และยังขยายจำนวนภาพยนตร์สำหรับพิจารณาในรอบลงคะแนนคัดเลือกจาก 10 เรื่อง เป็น 15 เรื่อง ในสาขาภาพยนตร์สารคดีขนาดสั้นยอดเยี่ยม, ภาพยนตร์ขนาดสั้นยอดเยี่ยม และภาพยนตร์แอนิเมชันขนาดสั้นยอดเยี่ยม
ในฐานะที่อคาเดมี เข้าร่วมเป็นส่วนหนึ่งของการริเริ่มอนุรักษ์ด้านสิ่งแวดล้อม การแจกจ่ายเอกสารด้านภาพยนตร์ที่จับต้องได้ในรูปแบบต่าง ๆ เช่น สำเนาภาพยนตร์, สำเนาบทภาพยนตร์ หรือซีดีเพลง ได้ถูกยกเลิกแล้ว และจะเริ่มให้บริการดังกล่าวผ่านบริการสตรีมออนไลน์ "Academy Screening Room" แก่สมาชิกของอคาเดมีนับจากนี้เป็นต้นไป
เมื่อเดือนตุลาคม พ.ศ. 2564 วิล แพ็คเกอร์ ผู้อำนวยการสร้างภาพยนตร์ชื่อดัง ได้รับว่าจ้างให้เป็นโปรดิวเซอร์งานประกาศผลรางวัลออสการ์ครั้งนี้ ไชลา โคแวน เสนาธิการบริษัทโปรดักชันของเขา กล่าวว่า เธอได้รับการแต่งตั้งให้เป็นโปรดิวเซอร์ร่วมกับเขา และเมื่อวันที่ 11 มกราคม พ.ศ. 2565 เครก เออร์วิช ประธานบริษัทเอบีซี และฮูลู กล่าวยืนยันว่า งานประกาศผลรางวัลออสการ์ครั้งนี้ จะกลับมามีพิธีกรเหมือนเดิม เป็นครั้งแรกนับตั้งแต่งานประกาศผลรางวัลออสการ์ ครั้งที่ 90
แฮร์มัน ฟ็อน อ็อพเพิลน์-โบรนีค็อฟสกี
แฮร์มัน ฟ็อน อ็อพเพิลน์-โบรนีค็อฟสกี (Hermann von Oppeln-Bronikowski; 2 มกราคม ค.ศ. 1899 – 19 กันยายน ค.ศ. 1966) เป็นผู้ได้รับเหรียญทองในโอลิมปิกฤดูร้อน 1936 ประเภทกีฬาขี่ม้า และเป็นนายพลแห่งกองทัพเยอรมันในสงครามโลกครั้งที่สอง เขาเป็นผู้บังคับบัญชากองกำลังยานเกราะที่ 20 (แวร์มัคท์) และยังได้รับกางเขนเหล็กกางเขนอัศวินอีกด้วย
การเลือกตั้งทั่วไปในกัมพูชา พ.ศ. 2515
การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2515 เกิดขึ้นในเดือนกันยายน พ.ศ. 2515 ซึ่งเป็นการเลือกตั้งครั้งแรกหลังรัฐประหาร พ.ศ. 2513 การเลือกตั้งสมาชิกสมัชชาแห่งชาติเกิดขึ้นเมื่อ 3 กันยายนซึ่งมีผู้สมัครจาก พรรคสาธารณรัฐสังคมนิยม และ กรมประชาชน (แม้ว่ามีเพียง 10 คน) โดยมีพรรคการเมืองที่คว่ำบาตรการเลือกตั้งคือพรรคสาธารณรัฐ และ พรรคประชาธิปไตย พรรคสาธารณรัฐสังคมนิยมชนะการเลือกตั้ง การเลือกตั้งสมาชิกสภาสูงเกิดขึ้นเมื่อ 17 กันยายน พรรคสาธารณรัฐสังคมนิยมได้ไปทั้งหมด
ดูน (นวนิยาย)
ดูน (Dune) เป็นนิยายวิทยาศาสตร์โดยแฟรงค์ เฮอร์เบิร์ต ตีพิมพ์ครั้งแรกเมื่อ ค.ศ. 1965 จำหน่ายได้มากกว่า 12 ล้านเล่มทั่วโลก ได้รับรางวัลเนบิวลาประจำปี ค.ศ. 1965
ดูนมีเนื้อหาเกี่ยวกับโลกอนาคต กล่าวถึงการดำรงอยู่ของมนุษย์ วิวัฒนาการ สังคมวิทยา นิเวศวิทยา โดยอ้างอิงถึงเรื่องศาสนา การเมือง และอำนาจ ได้รับการยกย่องให้เป็นหนึ่งในสองวรรณกรรมวิทยาศาสตร์ที่ดีที่สุดในโลก เทียบเท่ากับ เดอะลอร์ดออฟเดอะริงส์ ของเจ. อาร์. อาร์. โทลคีน (จากการสำรวจเมื่อปี 1975)
นวนิยายต้นฉบับ
แฟรงค์ เฮอร์เบิร์ต ได้เขียนนวนิยายชุด ดูน ไว้ 6 เล่ม รวมเรียกว่า "จักรวาลของดูน" (Dune universe) ประกอบด้วย
นวนิยายฉบับภาษาไทย ตีพิมพ์เมื่อ พ.ศ. 2546 ใช้ชื่อว่า ดูน : ราชันย์พิภพทะเลทราย ปัจจุบันมีออกมาถึงเล่มที่ 4 ตีพิมพ์โดนสำนักพิมพ์คุณพ่อ (ทุกเล่มพิมพ์เป็นปกแข็ง ยกเว้นเล่ม 2 ที่พิมพ์ปกอ่อนเพียงเล่มเดียว)
นวนิยายภาคต่อ
หลังการเสียชีวิตของแฟรงค์ เฮอร์เบิร์ตในปี ค.ศ. 1986 บุตรชายของเขาชื่อไบรอัน เฮอร์เบิร์ต ได้ร่วมกับเควิน เจ. แอนเดอร์สัน เขียนนวนิยายไตรภาค ภาคต่อและภาคปฐมบทของดูน ประกอบด้วย
Prelude to Dune ไตรภาคปฐมบท ประกอบด้วย
Legends of Dune ไตรภาคก่อน มีเนื้อหาก่อนจาก Dune ประกอบด้วย
Heroes of Dune เป็นนวนิยายจตุรภาคต่อ ที่มีแผนจะตีพิมพ์ในอนาคต ประกอบด้วย
การดัดแปลงเป็นภาพยนตร์
ดูนถูกนำมาสร้างเป็นภาพยนตร์โดยดิโน เดอ ลอเรนติส เมื่อ ค.ศ. 1984 กำกับโดย เดวิด ลินช์ นำแสดงโดยไคย์ล แมคลาชแลน, ฟรานเชสกา แอนนิส, เจอร์เกน พรอชนาว, แมกซ์ ฟอน ซีโดว, ชาน ฟิลิปส์, แพทริค สจวต, สติง, ฌอน ยัง และเวอร์จิเนีย แมดเซน ภาพยนตร์สร้างด้วยทุนสูงถึง 40 ล้านดอลลาร์สหรัฐ แต่ประสบความล้มเหลวอย่างสิ้นเชิง มีรายได้เพียง 29.8 ล้านดอลลาร์สหรัฐ และถูกตำหนิจากแฟนนวนิยายว่าสร้างได้อย่างน่าผิดหวัง ไม่สามารถเข้าถึงเนื้อหาที่นวนิยายต้นฉบับต้องการสื่อ และได้รับการจัดอันดับเป็นภาพยนตร์ยอดแย่แห่งปี 1984
ในปี 2000 ดูนถูกสร้างเป็นมินิซีรีส์จำนวน 3 ตอน ฉายทางโทรทัศน์ ใช้ชื่อว่า Frank Herbert's Dune และภาคต่ออีก 3 ตอน ชื่อ Frank Herbert's Children of Dune ฉายในปี 2003
ในปี 2008 พาราเมาท์พิคเจอร์ได้ประกาศสร้างภาพยนตร์ กำกับโดยปีเตอร์ เบิร์ก
ดิอิมพอสซิเบิ้ล
ดิอิมพอสซิเบิ้ล (The Impossible) หรือชื่อเรียกสั้นๆ ว่า ดิอิม เป็นวงดนตรีสตริงคอมโบวงแรกๆ ของไทย มีชื่อเสียงในยุค 60s - 70s ก่อนจะยุบวงในปี พ.ศ. 2520 แต่ผลงานเพลงของวงยังได้รับความนิยมมาจนถึงปัจจุบัน
ประวัติ
ดิอิมพอสซิเบิ้ลตั้งขึ้นเมื่อ พ.ศ. 2509 มีสมาชิกรุ่นแรกประกอบด้วย วินัย พันธุรักษ์, อนุสรณ์ พัฒนกุล, สุเมธ แมนสรวง และพิชัย ทองเนียม  และได้นักร้องนำคือ เศรษฐา ศิระฉายา ใช้ชื่อวงว่า Holiday J-3 ต่อมาเปลี่ยนเป็น จอยท์ รีแอ็กชั่น  เล่นดนตรีเพลงสากลที่มีชื่อเสียง เช่น เพลงของคลิฟ ริชาร์ด เอลวิส เพรสลีย์ บางเพลงนำทำนองเพลงต่างประเทศที่เป็นที่นิยม มาแต่งเนื้อร้องเป็นภาษาไทย เช่นเดียวกับวงอื่นๆ ในยุคเดียวกัน เช่น ซิลเวอร์แซนด์ รอยัล สไปรท์ส เล่นดนตรีตามไนท์คลับต่างๆ
วงจอยท์ รีแอ็กชั่น เข้าร่วมการประกวดวงสตริงคอมโบ จัดโดยสมาคมดนตรีแห่งประเทศไทยในพระบรมราชูปถัมภ์ เมื่อปี พ.ศ. 2512 ได้รับรางวัลชนะเลิศ 3 ปีติดต่อกัน ในช่วงปี 2512 - 2515 วงจอยท์ รีแอ็กชั่น เปลี่ยนชื่อเป็น ดิอิมพอสซิเบิ้ล (The Impossibles) ชื่อนี้ตั้งโดยเศรษฐา ตามชื่อภาพยนตร์การ์ตูนทางโทรทัศน์จากสหรัฐ
ต่อมาในช่วง พ.ศ. 2533 ทางวงได้กลับมาออกอัลบั้มอีกครั้งกับนิธิทัศน์ โปรโมชั่น โดยเป็นการนำเอาเพลงในอดีตของวงกลับมาบรรเลงใหม่และเพิ่มเพลงใหม่ลงไปในอัลบั้ม
ผลงานภาพยนตร์
ต่อไปนี้เป็นผลงานภาพยนตร์ของดิอิมพอสซิเบิ้ล เฉพาะที่สมาชิกของวงทุกคนร่วมแสดง
รุ่งโรจน์ ทองศรี
รุ่งโรจน์ ทองศรี เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดบุรีรัมย์ครั้งแรก ในปี 2550 สังกัดพรรคพลังประชาชน รวมทั้งเป็นน้องชายของ ทรงศักดิ์ ทองศรี รัฐมนตรีช่วยว่าการกระทรวงมหาดไทย ในรัฐบาลพลเอก ประยุทธ์ จันทร์โอชา
ประวัติ
รุ่งโรจน์ ทองศรี เกิดเมื่อวันที่ 26 พฤศจิกายน พ.ศ. 2505 เป็นน้องชายของ เพิ่มพูน ทองศรี และ ทรงศักดิ์ ทองศรี เขาจบการศึกษาวิศวกรรมศาสตรบัณฑิต (วิศวกรรมโยธา) จาก UNIVERSITY OF SAN JOSE-RECOLETOS ประเทศฟิลิปปินส์
การทำงาน
รุ่งโรจน์ ทองศรี เป็นนักการเมืองในจังหวัดบุรีรัมย์ ในปี 2549 เขาลงสมัครรับเลือกตั้งสมาชิกวุฒิสภาจังหวัดบุรีรัมย์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 ได้รับเลือกตั้ง ส.ว.บุรีรัมย์ แต่ต้องสิ้นสุดลงเนื่องจากเกิดรัฐประหารในประเทศไทย พ.ศ. 2549 ต่อมาในปี 2550 จึงได้เข้าร่วมงานการเมืองกับพรรคพลังประชาชน ลงสมัครรับเลือกตั้งสมาชิกสภาผู้แทนราษฎรจังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ชนะการเลือกตั้งทั้ง 3 คน แต่ในภายหลังประชุมคณะกรรมการการเลือกตั้ง (กกต.) มีมติสั่งเพิกถอนสิทธิเลือกตั้งของนายประกิจ พลเดช, นายพรชัย ศรีสุริยันโยธิน และนายรุ่งโรจน์ ทองศรี ว่าที่ ส.ส.เขต 1 จังหวัดบุรีรัมย์ พรรคพลังประชาชนเป็นเวลา 1 ปี (การแจกใบแดง) และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดบุรีรัมย์ โดยกำหนดวันเลือกตั้งใหม่คือวันที่ 17 มกราคม 2551
รุ่งโรจน์ ทองศรี ลงสมัครรับเลือกตั้งอีกครั้งในจังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขตเลือกตั้งที่ 8 เอาชนะ ขจรธน จุดโต จากพรรคเพื่อไทย และในปี 2557 นายรุ่งโรจน์ ลงสมัครรับเลือกตั้ง ส.ส.จังหวัดบุรีรัมย์ เขต 8 แต่การเลือกตั้งเป็นโมฆะ และลงสมัคร ส.ส.จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็น ส.ส.อีกสมัย
สกายเวสต์แอร์ไลน์
สกายเวสต์แอร์ไลน์ (อังกฤษ: SkyWest Airlines) เป็นสายการบินในภูมิภาคสัญชาติอเมริกัน โดยมีสำนักงานใหญ่ที่รัฐยูทาห์ สกายเวสต์ได้ทำสัญญากับอะแลสกาแอร์ไลน์, อเมริกันอีเกิล, เดลต้าคอนเนคชั่น และยูไนเต็ดเอ็กซ์เพรส ในการดำเนินเที่ยวบินภายใต้ชื่อของสายการบินเหล่านี้
กรรมสิทธิ์และโครงสร้าง
สกายเวสต์แอร์ไลน์ มี SkyWest, Inc. เป็นเจ้าของ ซึ่งเป็นบริษัทโฮลดิ้งของสายการบินสกายเวสต์ ยังให้บริการจัดการภาคพื้นดินตามสัญญาที่สนามบินทั่วสหรัฐอเมริกา
รูปแบบการให้บริการ
สกายเวสต์แอร์ไลน์มีการดำเนินเที่ยวบินให้กับอะแลสกาแอร์ไลน์, อเมริกันอีเกิล, เดลต้าคอนเนคชั่น และยูไนเต็ดเอ็กซ์เพรส โดยจะปฏิบัติการในชื่อของสายการบินนั้น ๆ
ข้อตกลงส่วนใหญ่ของ สกายเวสต์ มีค่าธรรมเนียมคงที่ โดยสายการบินพันธมิตรจะชำระเงินตามจำนวนที่กำหนดไว้สำหรับแต่ละเที่ยวบินที่ดำเนินการ โดยไม่คำนึงถึงจำนวนผู้โดยสารที่บรรทุก อีก 7% ของเที่ยวบินที่เหลือดำเนินการภายใต้สัญญาตามสัดส่วน โดยสกายเวสต์ จะรับผิดชอบค่าใช้จ่ายทั้งหมด กำหนดค่าโดยสาร รักษารายได้ทั้งหมดจากผู้โดยสารที่ไม่ได้ต่อเครื่อง และแบ่งค่าโดยสารสำหรับผู้โดยสารที่ต่อเครื่องตามสัดส่วนกับสายการบินพันธมิตร
จุดหมายปลายทาง
ณ เดือนพฤศจิกายน ค.ศ. 2021 สกายเวสต์แอร์ไลน์บินไปยังจุดหมายปลายทาง 236 แห่งทั่วอเมริกาเหนือใน 47 รัฐ, วอชิงตัน ดี.ซี., 2 จังหวัดของแคนาดา และ 9 เมืองในเม็กซิโก
ท่าหลัก
สกายเวสต์แอร์ไลน์ปฎิบัติการณ์ที่ท่าหลัก 11 แห่งตามสายการบินหลัก ดังนี้:
ฝูงบิน
ณ เดือนสิงหาคม ค.ศ. 2021, สกายเวสต์แอร์ไลน์มีเครื่องบินในฝูงดังนี้ (แยกหมวดหมู่ตามจำนวนที่นั่ง):
ฝูงบินในอดีต
ตามเว็บไซต์ของสายการบิน เมื่อเริ่มก่อตั้งสกายเวสต์แอร์ไลน์ ได้เริ่มให้บริการเที่ยวบินทั้งหมดในช่วงต้นทศวรรษ 1970 ด้วยเครื่องบินที่สกายเวสต์แอร์ไลน์เคยให้บริการในอดีต มีดังนี้:
สารบัญแฟ้มคอลด์เวลล์
สารบัญแฟ้มคอลด์เวลล์ (Caldwell catalogue) เป็นสารบัญแฟ้มทางดาราศาสตร์ที่รวบรวมกระจุกดาว เนบิวลา ดาราจักร รวมทั้งหมด 109 รายการสำหรับนักดาราศาสตร์สมัครเล่น จัดทำขึ้นโดยแพทริก อัลเฟรด คอลด์เวลล์-มัวร์ ในฐานะนะส่วนต่อเติมของสารบัญแฟ้มเมซีเย
แม้ว่านักดาราศาสตร์สมัครเล่นมักจะใช้สารบัญแฟ้มเมซีเยเป็นรายการวัตถุที่เหมาะสำหรับการสังเกตการณ์ แต่มัวร์ตั้งข้อสังเกตว่าสารบัญแฟ้มเมซีเยยังไม่ได้ครอบคลุมวัตถุสว่างอีกเป็นจำนวนมาก เช่น กระจุกดาวสามเหลี่ยมหน้าวัว กระจุกดาวแฝด (NGC 869 และ NGC 884) และ NGC 253 มัวร์ระบุเพิ่มเติมว่าสารบัญแฟ้มเมซีเย ซึ่งรวบรวมจากการสังเกตการณ์ในซีกโลกเหนือ ไม่รวมวัตถุที่มีความสว่างในซีกฟ้าใต้ เช่น กระจุกดาวโอเมกาคนครึ่งม้า, Centaurus A, NGC 4755 และ 47 Tucanae ในไม่ช้า เขาจึงได้รวบรวมสารบัญแฟ้มที่มีวัตถุ 109 ชิ้น ซึ่งเป็นจำนวนเท่ากับสารบัญแฟ้มของเมซีเย และเผยแพร่ในนิตยสาร Sky & Telescope ในเดือนธันวาคม 1995
ดังที่กล่าวไว้ข้างต้น รายการนี้รวมถึงวัตถุที่ได้รับการระบุแล้วโดยนักดาราศาสตร์มืออาชีพและนักดาราศาสตร์สมัครเล่นสามารถสังเกตได้อย่างง่ายดาย สารบัญแฟ้มคอลด์เวลล์โดยทั่วไปจะเรียงตามลำดับเดคลิเนชันจากเหนือไปใต้ ซึ่งแตกต่างจากสารบัญแฟ้มของเมซีเยซึ่งแสดงรายการดาวตามลำดับการค้นพบ (ยกเว้น NGC 4244 และกระจุกดาวสามเหลี่ยมหน้าวัว) ฉบับพิมพ์ครั้งแรกยังมีการสับสน NGC 6087 กับ NGC 6067 และระบุ IC 2944 ผิดว่าเป็นกระจุกดาวแกมมาคนครึ่งม้า
รันชู
รันชู หรือ รันจู (ランチュウ; Ranchu) เป็นสายพันธุ์ของปลาทองสายพันธุ์หนึ่ง ที่ได้รับความนิยมอย่างมากในการเลี้ยงเป็นปลาสวยงาม
รันชู ได้รับการพัฒนาสายพันธุ์ขึ้นมา ในราวปี ค.ศ. 1700 ที่ประเทศญี่ปุ่น หลังจากการเกิดขึ้นมาของปลาทองสายพันธุ์สิงห์จีน โดยชาวญี่ปุ่นได้นำปลาทองสิงห์ญี่ปุ่นมาพัฒนาจนได้เป็นปลาทองสายพันธุ์ใหม่ที่แตกต่างไปจากปลาทองสิงห์ญี่ปุ่นที่มีอยู่ และเรียกชื่อปลาทองสายพันธุ์นี้ว่า "รันชู" หรือ "รันจู"
ปลาทองรันชูเป็นปลาทองที่มีลักษณะคล้ายกับปลาทองสิงห์ญี่ปุ่นมาก โดยเป็นปลาทองที่มีลำตัวอ้วนหนา บึกบึน ไม่มีครีบหลัง ลักษณะของปลาทองรันชูที่สวย ได้มาตรฐาน คือ ต้องมีช่วงหลังโค้งลาดลงได้สัดส่วน ไม่นูนไปข้างหน้าหรือข้างหลังจนเกินไป ความโค้งของหลังไม่ตื้นหรือลึกเกินไป ไม่จำเป็นต้องมีหลังที่โค้งเรียบ ส่วนท้องด้านข้างควรโป่งพอง แนวลำตัวเริ่มจากจะงอยปากจนถึงปลายหางต้องอยู่ในแนวเส้นตรงไม่บิดเบี้ยวหรือโค้งงอ เกล็ดควรมีความสม่ำเสมอเรียงตัวกันเป็นระเบียบจากต้นคอจนถึงโคนหาง และเป็นเงางามแลดูสดใสแวววาว โคนหางใหญ่ บึกบึน แลดูมีพละกำลัง ส่วนหลังดูเมื่อมองจากด้านบนจะแลดูคล้ายเหรียญโคบัน (小判)
ครีบหางต้องแผ่กว้าง สมดุลกันทั้งด้านซ้ายและขวา ไม่บิดโค้งงอ มีขนาดที่เหมาะสมกับลำตัว ลักษณะของครีบหางมีสองแบบ คือ หางสามแฉก และสี่แฉก มุมยกของหางควรทำมุมไม่เกิน 45 องศา กับแผ่นหลัง ไหล่หางงุ้มมาข้างหน้าเล็กน้อย ส่วนปลายของหางไม่ควรยกสูงกว่าแนวของสันหลัง
สีของปลาทองรันชู มีสีขาว, แสด, แดง หรือแม้กระทั่งดำ เป็นสีเดียวตลอดทั้งตัว หรือจะเป็นหลายสีผสมกันก็ได้ แต่ไม่ว่าจะเป็นสีในโทนเข้มหรืออ่อน ควรมีความเงางามของเกล็ดและเรียงเป็นระเบียบสวยงาม
มีรูปทรงลำตัวที่ดี ขณะว่ายน้ำไม่เชิดหัวขึ้นหรือก้มหัวจนต่ำเกินไป มีพละกำลังในการว่ายน้ำ พริ้วสวยไม่อืดอาด มีการสะบัดสะโพกที่สวยงาม ครีบทวารหรือครีบก้น ต้องมี จะมีเดี่ยวหรือมีคู่ก็ได้ หากมีควรมีคู่กัน ส่วนครีบอื่น ๆ ไม่มีครีบหลัง มีครีบอก และครีบท้องอย่างละหนึ่งคู่ มีขนาดเท่ากัน ส่วนหัว มีช่องของดวงตาห่างและมีระยะห่างช่วงริมฝีปากจนถึงนัยน์ตาควรจะยาว กลุ้มวุ้นบนหัวทั้งสามส่วนไม่กำหนดลักษณะที่แน่นอน เพียงแต่ให้แลดูแล้วสมดุลกลมกลืนเหมาะสมกับช่วงลำตัว ส่วนของหัววุ้นบนหัว ต้องปิดทั้งแผ่นปิดเหงือก, ข้างแก้มไปจนถึงริมฝีปาก และบนส่วนหัว แต่ต้องไม่มีขนาดเหมือน ชิชิ คาชิระ
ศัพท์เฉพาะรันชู
ปลาทองรันชูมีศัพท์เฉพาะที่เรียกขานกันในภาษาญี่ปุ่น ต่าง ๆ อาทิ
คาชิระ (かしら) หมายถึง ส่วนหัว
ชิชิ คาชิระ (市市 かしら) หมายถึง หัววุ้นแบบสายพันธุ์สิงห์จีน
โทะ คิง คาชิระ (甲 金 かしら)หมายถึง ส่วนบนของหัว แปลว่า "หมวกทองคำ"
โอคาเทมะ คาชิระ (市の車 かしら)แปลว่า "แก้มยุ้ย"
ทะสึ คาชิระ (辰 かしら) หมายถึง กลุ่มวุ้นที่ถัดจากแผ่นปิดเหงือกมาถึงบริเวณเหนือริมฝีปาก ซึ่งเป็นก้อนเนื้อชิ้นใหญ่มีลักษณะเหมือนเขี้ยว ซึ่งชาวไทยเรียกว่า "เขี้ยว" ขณะที่ชาวญี่ปุ่นเรียกว่า "หน้ามังกร"
ฟุนตัน (鼻孔) หมายถึง ปุ่มบริเวณรูจมูก
ปลาทองรันชูนั้นสามารถแบ่งได้เป็น 2 จำพวกใหญ่ ๆ คือ ทอปวิว (Top View) คือ มีความสวยงามเมื่อมองจากด้านบน เหมาะสมกับการเลี้ยงในอ่างหรือบ่อ และ ไซด์วิว (Side View) มีความสวยงามของส่วนหลังเมื่อมองจากด้านข้างลำตัว เหมาะสมกับการเลี้ยงในตู้กระจก
ปลาทองรันชูเป็นปลาที่ไม่มีครีบหลัง และเป็นปลาที่โดยปกติแล้วจะมีส่วนหัวที่ทิ่มลงกับพื้นเล็กน้อย เมื่อให้อาหาร ควรให้เป็นอาหารปลาแบบจมน้ำ
สนิท จันทรวงศ์
สนิท จันทรวงศ์ เป็นนักการเมืองชาวไทย เคยได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี 3 สมัย และเป็นสมาชิกสภาผู้แทนราษฎรชุดที่ดำรงตำแหน่งในขณะที่แยกจังหวัดอำนาจเจริญ
ประวัติ
สนิท จันทรวงศ์ เกิดเมื่อวันที่ 25 กรกฎาคม พ.ศ. 2485 จบการศึกษาคุรุศาสตรบัณฑิต สาขาอุตสาหกรรมศิลป์ จากวิทยาลัยครูอุบลราชธานี
การทำงาน
สนิท จันทรวงศ์ เข้าสู่งานการเมืองโดยลงสมัครรับเลือกตั้งสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจสังคม และได้รับเลือกตั้งยกทีม (สนิท จันทรวงศ์ ธีระชัย ศิริขันธ์ และธนา เมตตาริกานนท์) และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ในสังกัดพรรคกิจสังคม เช่นเดิม
ในปี 2544 เขาได้รับเลือกตั้งเป็นสมาชิกวุฒิสภาจังหวัดอุบลราชธานี ซึ่งเป็นการเลือกตั้งใหม่ตามมติ กกต.
สนิท จันทรวงศ์ เคยดำรงตำแหน่งทางการเมือง อาทิ เลขานุการรัฐมนตรีว่าการกระทรวงแรงงานและสวัสดิการสังคม ผู้ช่วยเลขานุการรัฐมนตรีว่าการกระทรวงพาณิชย์ ผู้ช่วยเลขานุการรัฐมนตรีว่าการกระทรวงแรงงานและสวัสดิการสังคม ที่ปรึกษารองประธานสภาผู้แทนราษฎร คนที่ 1 และที่ปรึกษารัฐมนตรีช่วยว่าการกระทรวงแรงงานและสวัสดิการสังคม
มัลลิกา ภรรยาของพันธุลเสนาบดี
นางมัลลิกา เป็นพระธิดาของกษัตริย์องค์หนึ่งในแคว้นมัลละ ซึ่งภายหลังได้สมรสกับพันธุลเสนาบดี เป็นผู้ที่มีประวัติว่ามีบุตรฝาแฝดทั้งหมด 16 คู่ ร่วมมีบุตรทั้งหมด 32 คน เหตุการณ์สำคัญคือเป็นผู้ที่มีความมุ่งมั่น และจิตมั่นคง ตอนที่สามี และบุตร คือพันธุละ รวมทั้งหมด 33 ชีวิต ได้ถูกสังหาร ความที่จิตฝึกมาดี จึงไม่ได้แสดงความเศร้าโศกเสียใจ
ประวัติ
พันธุลเสนาบดี เป็นโอรสของเจ้ามัลละในเมืองกุสินารา เป็นศิษย์ศึกษาศิลปวิทยาในสำนักเดียวกันกับปเสนทิกุมารแห่งแคว้นโกศล และเมื่อศึกษาจบได้กลับไปยังกุสินารานคร และได้แสดงศิลปวิทยาที่ได้ศึกษามาให้เหล่ามัลลกษัตริย์ชม แต่ถูกเจ้ามัลละบางพวกแกล้ง ด้วยความน้อยใจ จึงหนีไปพึ่งพระบรมโพธิสมภารของปเสนทิกุมาร ซึ่งต่อมาได้ครองราชย์เป็นพระเจ้าปเสนทิโกศล (King Pasendi-Kosala) และได้ทรงสถาปนาพันธุละในตำแหน่งเสนาบดี พันธุละก็ได้รับราชการสนองพระเดชพระคุณพระเจ้าปเสนทิโกศลด้วยความซื่อสัตย์สุจริต
สำหรับพันธุลเสนาบดีผู้นี้ได้สมรสกับเจ้าหญิงมัลลิกา แต่หลังจากแต่งงานเป็นเวลานานก็ยังไม่มีบุตร จนสามีคิดว่านางเป็นหมัน (ตามความเชื่อสมัยนั้น ถือว่าสตรีที่ไม่สามารถมีบุตรได้จะทำให้สามีเป็นคนอาภัพ ต้องถูกส่งตัวกลับตระกูลเดิม) จึงส่งนางกลับตระกูลของตน
มัลลิกาขอพระพุทธเจ้า
ก่อนเจ้าหญิงมัลลิกากลับ ได้ถวายบังคมลาพระพุทธเจ้าที่พระเชตวัน พระพุทธองค์จึงตรัสถามว่า เธอจะไปไหน พระนางจึงกราบทูลไปว่า จะกลับไปยังเมืองมาตุภูมิ เพราะไม่สามารถให้กำเนิดบุตรแก่สามีได้ จึงถูกส่งตัวกลับ แต่พระพุทธองค์ตรัสอย่าด่วนกลับเลย
นางมัลลิกาคิดว่า พระพุทธเจ้าทรงเป็นผู้รู้ เห็นทีเราคงมีบุตรแน่ๆ พระองค์จึงตรัสถามอย่างนี้ พระนางดีใจเป็นล้นพ้น และเดินทางกลับบ้านทันที
มัลลิกาแพ้ท้อง จากน้ำในสระโบกขรณี
อยู่มาไม่นานพระนางก็แพ้ท้องอยากลงอาบและดื่มน้ำในสระโบกขรณี อันเป็นสระน้ำมงคลและเป็นที่หวงแหนของพระเจ้าลิจฉวี เมืองไพศาลี สระนี้ได้รับการอารักขาเป็นอย่างดี พันธุละอุ้มภริยาขึ้นรถถือธนูคู่ชีพ มุ่งหน้าไปยังเมืองไพศาลีเมื่อถึงเมืองไพศาลีแล้ว ก็มุ่งตรงไปยังสระโบกขรณี และใช้แส้หวายหวดไล่เหล่าทหารที่อารักขาสระน้ำจนแตกกระจาย ให้ภริยาลงอาบน้ำ ดื่มน้ำ แล้วขึ้นรถห้อตะบึงกลับ
พวกเจ้าลิจฉวีเมื่อทราบว่ามีผู้บุกรุกก็ออกติดตาม มหาลิลิจฉวีสหายร่วมสำนักของพันธุละ ซึ่งบัดนี้ตาบอดทั้งสองข้าง และเป็นอาจารย์ของลิจฉวีราชกุมารทั้งหลาย ได้ยินเสียงฝีเท้าม้าและล้อรถวิ่งผ่านไป รู้ทันทีว่าเป็นพันธุลเสนาบดีผู้เกรียงไกร จึงร้องห้ามพวกลิจฉวีไม่ให้ตามไป เพราะจะเป็นอันตรายแก่ชีวิตแต่พวกเจ้าลิจฉวีไม่เชื่อฟัง
พันธุละบอกภริยาว่า ถ้ารถม้าที่ตามมาปรากฏเป็นแนวเดียวกันเมื่อไรให้บอก และเมื่อนางมัลลิกาเห็นว่ารถได้เรียงแถวเป็นแนวเดียวกันแล้วจึงบอก พันธุละจึงโก่งคันศรปล่อยธนูไปด้วยความแรง ลูกธนูออกจากแล่งด้วยความเร็วเจาะเกราะทะลุหัวใจของมัลลกษัตริย์ 500 คน พร้อมกัน ล้มลงสิ้นชีวิตหมดสิ้น
ต่อมานางมัลลิกาก็คลอดบุตรชายแฝด 16 ครั้ง ครั้งละ 2 คนบุตรทั้งหมดเจริญเติบโตเต็มวัยแล้วได้เรียนศิลปวิทยาสำเร็จกันจนหมดแต่ละคนก็มีบุรุษบริวารนับพันคน
อยู่มาวันหนึ่ง พันธุลเสนาบดี ได้ทราบว่าพวกอำมาตย์ผู้วินิจฉัยคดี วินิจฉัยคดีด้วยความไม่ยุติธรรมเก่เจ้าทุกข์ จึงวินิจฉัยเสียเอง ทำให้ประชาชนมีความยุติธรรม เรื่องรู้ไปถึงพระกรรณของพระเจ้าปเสนทิโกศล พระองค์จึงทรงมอบหน้าที่วินิจฉัยคดีแก่พันธุละอีกตำแหน่งหนึ่ง
พันธุละ พร้อมกับบุตรชาย 32 คนถูกสังหารสิ้น
วันที่พันธุละและบุตรทั้งหมดถูกฆ่า นางมัลลิกานิมนต์พระอัครสาวกทั้งสอง พร้อมภิกษุ 500 รูปไปฉันภัตตาหารที่บ้าน เช้าวันนั้นมีคนนำจดหมายมาแจ้งว่าสามีและบุตรของพระนางถูกโจรฆ่าตายหมดสิ้น นางรับมาอ่านเสร็จแล้วใส่ชายพกไว้และจัดการงานถวายภัตตาหารต่อ ขณะนั้นนางทาสี(สาวรับใช้)ซึ่งยกถาดแก้วใส่เนยใสเข้ามาถวายพระภิกษุก้าวพลาดทำถาดนั้นตกลงแตก พระภิกษะนั้นเห็นว่าถาดแก้วมีราคาสูงมากจึงเกรงว่านางมัลลิกาจะเกิดโทสะและลงโทษนางทาสีผู้นั้น  จึงพูดปลอบใจหวังให้คลายโทสะว่า " ธรรมดาของย่อมแตกเสียหายได้  อย่าได้คิดเสียดายเสียใจเลย " นางมัลลิกาจึงนำจดหมายออกจากชายพกและเรียนต่อพระเถระว่า "เมื่อเช้านี้ ดิฉันได้ข่าวว่าสามีและบุตรชายทั้ง 32 คน ได้ตายเสียแล้ว ยังไม่คิดอะไร เพียงแค่ถาดเนยใสแตกจะคิดอะไรเล่า"
*** ในสำนวนที่แตกต่าง : พระราชพรหมยาน(หลวงพ่อฤๅษีลิงดำ)วัดท่าซุง เล่าไว้อีกนัยว่า พระเถระที่พระภัตตุเทศก์จัดให้ไปรับภัตตาหารตามที่นางมัลลิกานิมนต์ในวันนั้นไม่มีพระอริยะบุคคลหรือพระผู้ทรงฌานที่มีเจโตปริยญาณ(ญาณรู้ใจผู้อื่น)เลย เมื่อนางทาสีทำมัลลิกาทำถาดแก้วแตก..ไม่มีภิกษะรูปใดรู้ว่าใจนางมัลลิกายังคงสงบนิ่งเลย  ท่านจึงได้คิดเมตตาพูดปลอบใจเช่นนั้น
และเมื่อนางมัลลิกาตอบโดยยกข่าวเรื่องสามีและบุตรเสียชีวิตที่เพิ่งมาถึงในเช้านั้น แต่กลับวางใจได้สงบนิ่งนั้น ก็ทำให้พระภิกษุเหล่านั้นตระหนักได้ว่า นางมัลลิกาผู้นี้บรรลุอริยะบุคคลถึงระดับพระอนาคามีซึ่งจะสามารถตัดปฏิฆะได้หมดสิ้นแล้ว
* ในสำนวนที่หลวงพ่อพระราชพรหมยานเล่านั้น น่าจะสมเหตุผลกว่าสำนวนที่บอกว่า..นิมนต์อัครสาวกทั้งสองไป
เพราะถ้าเป็นพระอัครสาวก หรือพระอริยะผู้ทรงฌาน ย่อมทราบดีว่า นางมัลลิกามีจิตใจสงบเย็นไม่มีโทสะต่อนางทาสี..ไม่มีความจำเป็นต้องพูดปลอยโยนแต่อย่างใด
พระเจ้าปเสนทิโกศลทราบความจริง
นางมัลลิกาเรียกสะใภ้ทั้ง 32 คน มาให้โอวาทว่า สามีของพวกเธอไม่มีความผิด แค่ได้รับผลกรรมที่ทำไว้แต่ปางก่อน พวกเธออย่าได้เศร้าโศกไปเลย จากนั้นบุรุษที่พระเจ้าปเสนทิโกศลส่งคนมาสอดแนม ได้นำข้อความที่นางมัลลิกาสอนแก่สะใภ้ไปกราบทูลให้พระเจ้าปเสนทิโกศลทรงทราบ พระองค์ทรงสลดพระราชหฤทัยที่หลงเชื่อคนผิด ทำให้พันธุละเพื่อนผู้ซื่อสัตย์พร้อมบุตรต้องเสียชีวิต
พระเจ้าปเสนทิโกศลได้ลงโทษประหารพวกอำมาตย์ที่ทูลความเท็จและทรงไปกล่าวขอโทษกับนางมัลลิกาพร้อมลูกสะใภ้ด้วยพระองค์เอง นางไม่ได้โกรธอะไรแต่นางได้ขอพระราชาอนุญาตว่าจะกลับไปยังเมืองมาตุภูมิพร้อมกับลูกสะใภ้ทั้งหมด พระองค์ก็ทรงอนุญาต และรับทีฆการายนะผู้เป็นหลานชายของพันธุละเป็นอำมาตย์ หลังจากที่นางมัลลิกาพร้อมกับสะใภ้ทั้ง 32 คนได้กลับไปยังเมืองมาตุภูมิแล้ว พวกนางไม่ได้ปรากฏตัวอีกเลย จนกระทั่งหลังจากพระพุทธเจ้าทรงดับขันธ์ปรินิพพานที่เมืองกุสินารา แคว้นมัลละ พวกมัลลกษัตริย์แห่งเมืองกุสินาราได้อัญเชิญพระพุทธสรีระไปถวายพระเพลิง ณ มกุฏพันธนเจดีย์ โดยนำขบวนเคลื่อนที่จากทิศเหนือไปยังทิศตะวันออกของเมืองกุสินารา ระหว่างทางขบวนเคลื่อนที่ นางมัลลิกาได้ขอให้ขบวนหยุดแล้วนำมหาลดาปสาธน์ เครื่องประดับของนางมาถวายแก่พระพุทธสรีระจนพระพุทธสรีระเปล่งแสงประกายอย่างน่าอัศจรรย์
อุบัติรักข้ามขอบฟ้า
อุบัติรักข้ามขอบฟ้า หรือ อุบัติรักข้ามขอบฟ้า 1 เนื้อหาหลักเกี่ยวกับความรักของวัยรุ่น 2 คู่ โดยละครเรื่องนี้ได้ออกอากาศทางโมเดิร์นไนน์ทีวี เริ่มออกอากาศตอนแรกวันที่ 9 สิงหาคม พ.ศ. 2551 โดยออกอากาศตอนสุดท้ายเมื่อวันที่ 2 พฤศจิกายน พ.ศ. 2551 เวลา 20:40 น. - 21:30 น. และมีภาต่อ โดยใช้ชื่อ อุบัติรักข้ามขอบฟ้า 2 และภายหลัง อุบัติรักข้ามขอบฟ้า 1 ได้กลับมาออกอากาศซ้ำในวันเสาร์ - อาทิตย์ เวลา 18.00 น. - 19.00 น. โดยไม่มีโฆษณาคั่น ทางช่องแบงแชนแนล เริ่มออกอากาศเดือนสิงหาคม พ.ศ. 2553
พ.ศ. 2551
ไมค์ หนุ่มน้อยลูกครึ่งไทย-ญี่ปุ่น ที่เดินทางข้ามน้ำข้ามทะเลมายังประเทศไทยเพื่อตามหาแม่ โดยที่ตัวเองไม่ได้เตรียมตัวและมีความรู้ความเข้าใจอะไรเกี่ยวกับประเทศไทยเลยแม้แต่น้อย กอล์ฟ หนุ่มน้อยชาวไทย รักธรรมชาติ มีอดีตฝังใจกับการสูญเสียพ่อไปจากการเก็บกู้ซากปะการัง ด้วยความเป็นคนนิสัยแข็งกระด้าง ทำให้กอล์ฟมักจะไม่ยอมลงให้กับใครง่าย ๆ ซึ่งคู่ปรับคนสำคัญของกอล์ฟก็คือ เปิ้ล ผู้ซึ่งคลั่งไคล้วัฒนธรรมญี่ปุ่นเป็นชีวิตจิตใจ เป็นเจ้าของและผู้ดูแลอพาร์ทเมนท์ที่กอล์ฟเช่าอยู่ และเพราะการมาประเทศไทยโดยไม่ได้เตรียมตัวมาก่อน ทำให้ไมค์ต้องเจอะเจอกับเหตุการณ์ไม่คาดคิดมากมาย รวมถึงโชคชะตาที่เล่นตลกจนทำให้ไมค์ต้องมาใช้ชีวิตอยู่ภายใต้ชายคาเดียวกับ แพท สาวที่ทำงานเป็นผู้ประสานงานบริษัทโฆษณา ผู้ซึ่งใช้ชีวิตยามว่างอยู่ในโลกไซเบอร์ สังคมอินเทอร์เน็ตและไดอารี่ออนไลน์ ทั้ง 4 คน ไมค์, กอล์ฟ, เปิ้ล และ แพท ได้มาเจอะเจอและรู้จักกัน ผ่านเหตุการณ์ชุลมุนและบังเอิญ เหตุการณ์ต่าง ๆ ก่อความชุลมุนจนถึงขั้นที่ทำให้ทั้ง 4 คน จำเป็นต้องมาอาศัยอยู่ภายใต้ชายคาเดียวกัน นั่นก็คืออพาร์ทเม้นท์ของเปิ้ล ทำให้ทั้ง 4 ได้รู้จักเรียนรู้และเกิดความใกล้ชิดผูกพันกันมากขึ้น...มากขึ้น การได้โคจรมาเจอกันของสองหนุ่มและสองสาว ก่อความรู้สึกดี ๆ ที่เรียกว่า ความรัก แม้จะเกิดอาการผิดฝาผิดตัวกันอยู่เนือง ๆ กว่าจะเรียนรู้หัวใจตัวเองกันได้ว่าใครรักใคร ใครชอบใคร ก็ทำให้เกิดเหตุการณ์ชุลมุน ไปจนถึงขั้นวุ่นวาย (หัวใจ) แต่ก็ทำให้แต่ละคนได้เรียนรู้และแลกเปลี่ยนทางวัฒนธรรมระหว่าง ไทยกับญี่ปุ่นกันโดยไม่รู้ตัว และภายใต้ความสัมพันธ์ฉันท์เพื่อน ระหว่างกอล์ฟและไมค์นั้น ทั้งคู่ไม่ได้รู้ระแคะระคายเลยว่า แม่ที่ไมค์ตามหาอยู่จริง ๆ แล้วก็คือแม่ของกอล์ฟด้วยนั่นเอง ทั้งคู่เป็นลูกแม่เดียวกันและด้วยความไม่รู้ จึงทำให้ทั้งคู่เกิดปัญหาจนเกือบทำให้พี่น้องต้องเกือบผิดใจกัน เรื่องวุ่น ๆ ของความผูกพันระหว่าง เพื่อน พี่น้อง และคนรัก ที่อุบัติขึ้นท่ามกลางการเรียนรู้และแลกเปลี่ยนความประทับใจในวัฒนธรรมไทยและญี่ปุ่น จะดำเนินและจบลงอย่างไร ติดตามหาคำตอบได้ใน ละครรัก โรแมนติก แฝงแง่คิดให้กับวัยรุ่นไทยในยุคที่โลกหมุนเร็วกว่าวัฒนธรรม ใน "อุบัติรัก ข้ามขอบฟ้า"
พ.ศ. 2562
หวัง หนุ่มน้อยลูกครึ่งไทย-จีน ที่เดินทางข้ามน้ำข้ามทะเลมายังประเทศไทยเพื่อตามหาแม่ ซ้ำร้ายหวังไปถึงที่บ้านเช่าของแม่ (โรส) โรสก็ได้ย้ายที่อยู่ไปแล้ว มีเพียงผู้เช่าบ้านคนใหม่ ชื่อแพท นักเขียนสาว ที่บ้าดูดวงเป็นชีวิตจิตใจ หวังไม่มีทางเลือก จึงต้องทำทุกทางเพื่อให้ได้อยู่บ้านเดียวกับแพทเพื่อรอแม่กลับมา แต่สุดท้ายก็มีเหตุทำให้ทั้ง หวัง และแพทจำต้องย้ายมาอยู่ที่เกสต์เฮาส์ของเปิ้ล เจ้าของเกสต์เฮาส์สาวสวยและ ทำให้ได้เจอกับวิน เพื่อนสนิทที่แอบหลงรักเปิ้ล หวัง, วิน, เปิ้ล และ แพท จำเป็นต้องมาอาศัยอยู่ภายใต้ชายคาเดียวกัน ทำให้สี่คน ได้รู้จักเรียนรู้และเกิดความใกล้ชิดผูกพันกันมากขึ้น เกิดมิตรภาพและความรู้สึกดี ๆ ที่เรียกว่า ความรัก เปิ้ลแอบรักหวัง ทำให้เกิดเหตุการณ์ชุลมุนวุ่นวาย แต่ก็ทำให้แต่ละคนได้เรียนรู้และแลกเปลี่ยนทางวัฒนธรรมระหว่าง ไทยกับจีนกันโดยไม่รู้ตัว และภายใต้ความสัมพันธ์ฉันท์เพื่อน ระหว่างวินและหวังนั้น ทั้งคู่ไม่ได้รู้ระแคะระคายเลยว่า แม่ที่หวังตามหาอยู่จริง ๆ แล้วก็คือแม่ของวินด้วยนั่นเอง ทั้งคู่เป็นลูกแม่เดียวกันและด้วยความไม่รู้ จึงทำให้ทั้งคู่เกิดปัญหาจนเกือบทำให้พี่น้องต้องเกือบผิดใจกัน เพราะดันหลงรักผู้หญิงคนเดียวกัน นั่นก็คือเปิ้ล
จังหวัดของประเทศกรีซ
จังหวัดของประเทศกรีซ (νομοί, νομός, ที่เรียกว่า “nomos” (เอกพจน์) หรือ “nomoi” (พหูพจน์), Prefectures of Greece หรือเท่ากับคำว่า “region”) ประเทศกรีซแบ่งเขตการบริหารรัฐกิจแผ่นดินออกเป็น 13 แคว้น (Peripheries) ที่แบ่งย่อยออกเป็น 3 มหาจังหวัด (Super-prefectures) และ 54 จังหวัด หรือ “nomes”
รายชื่อจังหวัด
จังหวัดอัตติคา (หมายเลข 1 บนแผนที่ข้างบน) ประกอบด้วยจังหวัด:
ไอจาม
ไอจาม สามารถหมายถึง
สำหรับความหมายอื่น ให้ดูที่ ไอและจาม
เจ้าจันทร์ศุกร์ สุขธารา
เจ้าจันทร์ศุกร์ สุขธารา หรือ เจ้าจันสุก สุขทาลา (ເຈົ້າຈັນສຸກ ສຸກທາລາ) (ประสูติ พ.ศ. 2505) เป็นผู้อ้างสิทธิในตำแหน่งสมเด็จพระราชินีแห่งลาว พระองค์เป็นพระชายาในเจ้าสุริวงศ์ สว่าง พระราชนัดดาใน พระบาทสมเด็จพระเจ้ามหาชีวิตศรีสว่างวัฒนา เจ้ามหาชีวิตองค์สุดท้ายแห่งพระราชอาณาจักรลาว ทรงเป็นผู้อ้างสิทธิในพระราชบัลลังก์ลาว ปัจจุบันประทับในฐานะผู้ลี้ภัย ณ กรุงปารีส สาธารณรัฐฝรั่งเศส
การย้อมส้ม
การย้อมส้ม หรือ เกสราภิวัตน์ (saffronisation หรือ saffronization) เป็นคำเรียกนโยบายฝ่ายขวาที่สนับสนุนแนวคิดชาตินิยมฮินดูในประเทศอินเดีย นักวิจารณ์ทางการเมืองประดิษฐ์คำนี้ขึ้นมา เพื่อเรียกนโยบายของรัฐบาลชาตินิยมฮินดูในอินเดียที่พยายามเชิดชูบทบาทของศาสนาฮินดูในประวัติศาสตร์อินเดีย ในขณะเดียวกันก็ละทิ้งบทบาทของชุมชนศาสนาอื่น ๆ ผ่านทางการแก้ไขเนื้อหาในหนังสือเรียน โดยสีส้มหรือสีฝรั่น (saffron) เป็นสีที่ใช้แทนศาสนาฮินดู
ในสมัยอาณานิคมอังกฤษ ประวัติศาสตร์ของอินเดียส่วนใหญ่ถูกกำหนดโดยนักประวัติศาสตร์ชาวอังกฤษ ซึ่งมีเนื้อหาสนับสนุนว่าการปกครองอินเดียโดยอังกฤษนั้นเป็นไปเพื่อการพัฒนาและปรับปรุงความเป็นอยู่ของอินเดียให้ดียิ่งขึ้น วาทกรรมนี้ปรากฏทั่วไปในหนังสือเรียนยุคอาณานิคมอังกฤษ หลังอินเดียได้รับเอกราชในปี ค.ศ. 1947 มีความพยายามผลักดันการผลิตประวัติศาสตร์ที่เสนอแง่มุมของการกดขี่โดยอังกฤษ รัฐสภาจึงจัดตั้งสภาแห่งชาติว่าด้วยการฝึกและการวิจัยการศึกษา (National Council of Education Research and Training; NCERT) ขึ้นเพื่อร่างแบบเรียนประวัติศาสตร์อินเดียใหม่ NCERT ได้ว่าจ้างนักประวัติศาสตร์และนักจดหมายเหตุเพื่อสร้างหลังสูตรร่วมว่าด้วยเหตุการณ์ในประวัติศาสตร์ของอินเดีย โดยมีเป้าหมายหลักที่การลบล้างวาทกรรมยุคอาณานิคมออก และมีเป้าหมายหลักในการสร้างหลักสูตรที่เป็นฆราวาสนิยม แนวทางของ NCERT นี้สร้างความไม่พอใจเป็นอย่างมากในหมู่ฮินดูขวาจัด